OpenLLM-France/wikimedia huggingface dataset:
# Carlos Yulo

Carlos Edriel Poquiz Yulo (Manila, 2000ko otsailaren 16a) gimnastikan aritzen den kirolari filipinarra da. 2024ko Parisko Olinpiar Jokoetan urrezko bi domina eskuratu zituen. Munduko eta Asiako txapelduna ere izan da sarritan.

## Ibilbidea

Zazpi urte zituela hasi zen gimnastika egiten eta 2016an Japoniako Olinpiar Elkartean entrenatzeko aukera jaso zuen. Hara bizitzera joan eta 2022an Literatura ikasketak burutu zituen gimnastika egin bitartean.
2018ko Munduko Txapelketan brontzezko domina eskuratu ondoren 2019an Zoruan Munduko txapelduna izan zen. 2020ko Tokioko Olinpiar Jokoetan hartu zuen parte eta jauzi-zaldian laugarren egin zuen. 2021ean Munduko txapelduna izan zen jauzi-zaldian.
Asiako Txapelketatan domina gehien lortu duen gimnasta izan zen 2022 eta 2024 artean.
2024ko Parisko Olinpiar Jokoetan urrezko bi domina eskuratu zituen, bata zoruan eta bestea jauzi-zaldian. Aparatu guztietan 12. postuan gelditu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2024 | Paris Frantzia | 01 ! | Zorua |
| 2024 | Paris Frantzia | 01 ! | Jauzi-zaldia |
| Munduko Txapelketak ||||
| Urtea | Lekua | Domina | Proba |
| 2018 | Doha Qatar | 03 ! | Zorua |
| 2019 | Stuttgart Alemania | 01 ! | Zorua |
| 2021 | Kitakyūshū Japonia | 01 ! | Jauzi-zaldia |
| 2021 | Kitakyūshū Japonia | 02 ! | Barra paraleloak |
| 2022 | Liverpool Erresuma Batua | 02 ! | Jauzi-zaldia |
| 2022 | Liverpool Erresuma Batua | 03 ! | Barra paraleloak |
| Asiako Txapelketak ||||
| Urtea | Lekua | Domina | Proba |
| 2022 | Doha Qatar | 01 ! | Zorua |
| 2022 | Doha Qatar | 01 ! | Jauzi-zaldia |
| 2022 | Doha Qatar | 01 ! | Barra paraleloak |
| 2022 | Doha Qatar | 02 ! | Aparatu guztiak |
| 2023 | Singapur Singapur | 01 ! | Zorua |
| 2023 | Singapur Singapur | 01 ! | Jauzi-zaldia |
| 2023 | Singapur Singapur | 01 ! | Barra paraleloak |
| 2023 | Singapur Singapur | 02 ! | Aparatu guztiak |
| 2023 | Singapur Singapur | 03 ! | Oreka barra |
| 2024 | Taxkent Uzbekistan | 01 ! | Aparatu guztiak |
| 2024 | Taxkent Uzbekistan | 01 ! | Zorua |
| 2024 | Taxkent Uzbekistan | 01 ! | jauzi-zaldia |
| 2024 | Taxkent Uzbekistan | 01 ! | Barra paraleloak |

## Erreferentziak

* 1 2 (Ingelesez) Licas, Ralph Anthony Bautista, Luis Antonio. (2024-08-04). «Carlos Yulo caps legendary Paris stint with rarified double gold» The GUIDON (Noiz kontsultatua: 2024-08-30).
* ↑ (Ingelesez) Caluag, Randy. (2022-03-18). «World gymnastics’ champ Yulo earns literature degree in Japan» Manila Standard (Noiz kontsultatua: 2024-08-30).
* ↑ «HISTORY! Yulo becomes first Pinoy gymnast to win gold at World Championships | ABS-CBN Sports» web.archive.org 2019-10-22 (Noiz kontsultatua: 2024-08-30).
* ↑ (Ingelesez) «'World-class': How Carlos Yulo's Tokyo Olympics stint is just the beginning» RAPPLER 2021-08-03 (Noiz kontsultatua: 2024-08-30).

## Kanpo estekak

* Datuak: Q58008944
* Multimedia: Carlos Yulo / Q58008944
# Carlos Vela

Carlos Alberto Vela Garrido (Cancún, Mexiko, 1989ko martxoaren 1a - ) futbol aurrelaria da. Estatistika ofizialen arabera 1.72 du luzera eta 72 kg pisatzen du.
Mexikon, Chivas taldean aritu zen Vela. Lehen taldean jokatu gabe 17 urtez beheko Munduko Kopan jardun zuen 2005ean. Txapelketa Mexikok erdietsi zuen, Vela golegile nagusia bilakatuta. Horrek Europako hainbat kluben interesa piztu zuen. Ingalaterrako Arsenal FCk fitxatu zuen bost urterako. Hala ere, Premier Leaguen adinaren inguruan dagoen araudia zela medio, 2007 arte ez du Velak lehen partida horko ligan jokatzerik. Hori dela eta, Celta de Vigori utzi zioten, baina Europatik kanpoko jokalari gehiegi zituenez, Bigarren Mailako UD Salamancan aritu zen azkenean. Maila nabarmena erakutsi eta 8 gol egin ostean, Osasunara igaro zen, utzita berriro, hurrengo denboraldian. Hor ere bere trebezia erakutsi zuen ezker aldean eta hiru gol sartu zituen. Hori zela eta, 2008ko udan Arsenalek berriro berreskuratu zuen. Honela,abuztuaren 28an estreinaldi ofiziala egin zuen Londresko taldearekin.

## Kirol ibilbidea

* 2004-05: CD Guadalajara
* 2005-06: Arsenal
* 2005-06: Celta de Vigo
* 2006-07: UD Salamanca
* 2007-08: CA Osasuna
* 2008-10: Arsenal
* 2010-11: West Bromwich Albion
* 2011: Real Sociedad
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Salamanca | 2. | 2006/07 | 31 | 8 | 1 | 0 | - | - | - | - | - | - | 32 | 8 |
| Salamanca | Denera | Denera | 31 | 8 | - | - | - | - | - | - | - | - | 32 | 8 |
| Osasuna | 1. | 2007/08 | 33 | 3 | 1 | 0 | - | - | - | - | - | - | 2 | 0 |
| Osasuna | Denera | Denera | 10 | 1 | 1 | 0 | - | - | - | - | - | - | 11 | 1 |
| Arsenal | 1. | 2008/09 | 14 | 1 | 8 | 5 | 0 | 0 | - | - | - | - | 22 | 6 |
| Arsenal | 1. | 2009/10 | 11 | 1 | 4 | 1 | 5 | 0 | | | | | 20 | 2 |
| Arsenal | 1. | 2010/11 | 4 | 3 | 5 | 0 | 4 | 2 | | | | | 13 | 5 |
| Arsenal | Denera | Denera | 29 | 5 | 17 | 6 | 9 | 2 | - | - | - | - | 55 | 13 |
| WBA | 1. | 2010/11 | 8 | 2 | - | - | - | - | - | - | - | - | 8 | 2 |
| WBA | Denera | Denera | 8 | 2 | - | - | - | - | - | - | - | - | 8 | 2 |
| Real Sociedad | 1. | 2011/12 | 35 | 12 | 2 | 0 | - | - | - | - | - | - | 37 | 12 |
| Real Sociedad | 1. | 2012/13 | 36 | 14 | 2 | 0 | - | - | - | - | - | - | 38 | 14 |
| Real Sociedad | 1. | 2013/14 | 36 | 16 | 6 | 2 | 8 | 3 | - | - | - | - | 45 | 21 |
| Real Sociedad | 1. | 2014/15 | 30 | 9 | 1 | 1 | 0 | 0 | | | - | - | 31 | 10 |
| Real Sociedad | 1. | 2015/16 | 35 | 5 | 1 | 0 | 0 | 0 | 0 | 0 | 0 | 0 | 36 | 5 |
| Real Sociedad | 1. | 2016/17 | | | | | | | | | | | | |
| Real Sociedad | Denera | Denera | 138 | 51 | 11 | 3 | 8 | 3 | | | | | 193 | 62 |
| Ibilbide osoan | Ibilbide osoan | Ibilbide osoan | 216 | 67 | 29 | 9 | 17 | 5 | | | | | 258 | 82 |

## Kanpo estekak

* Datuak: Q47950
* Multimedia: Carlos Vela / Q47950
# Carlos Zalduendo

Carlos "Charles" Zalduendo (Azkoien, 1952ko abuztuaren 17a) nafar hamahiruko errugbilari ohi eta polizia da.

## Ibilbidea

* Toulouse Olympique (1969–80)
* Villeneuve XIII RLLG (1980–82)
* Racing club saint-gaudinois Comminges XIII (1982–84)
* Datuak: Q2960481
* Multimedia: Carlos Zalduendo / Q2960481
# Carlos Valencia

Carlos Valencia Azkona (Lizarra, 1952ko apirilaren 6a - ), euskal txirrindulari profesional ohia da, 1976 eta 1977 artean profesionala izan zena. Bere ibilbidean ez zuen garaipenik lortu.

## Palmaresa

1973
* Leintz Bailarari Itzulia
1975
* Loinaz Proba
* 2. Santikutz Klasikan
* 3. Altsasuko Sarian

## Emaitzak lasterketa nagusietan

| Lasterketa | 1976 | 1977 |
| Italiako Giroa | - | - |
| Frantziako Tourra | - | - |
| Espainiako Vuelta | - | - |
| Txirrindularitzako Munduko Txapelketak | - | - |
-: Ez zuen parte hartu Err.: Erretiratu zen

## Taldeak

* Super Ser (1976)
* Eldina (1977)

## Erreferentziak

* ↑ www.urtekaria.com
* Datuak: Q8338593
# Carlos Zabala

Carlos Zabala Zabaleta (Donostia, 1962 - ) euskal aktore, zuzendari eta gidoigilea da.

## Biografia

Aktore gisan, The Hit (1984), Rumbo norte (1987), Ánimo... ¡vaya papelón! (1990), Vacas (1991) eta Santa Cruz, el cura guerrillero (1991) filmetan hartu du parte. Hainbat urtez Eneko Olasagastirekin elkarlanean aritu izan da lanean, eta horren emaitza dira Euskal Herrian ekoitzi diren telesaio arrakastatsuenetako batzuk, hala nola, Bi eta Bat eta Jaun eta Jabe. 1994. urtean, Maité filma elkarrekin zuzendu zuten, gidoia ere bien artean idatzi ondoren. 1999. urtean, Zabala-Olasagasti bikoteak Sí, quiero filmaren gidoia sortu eta zuzendu zuten. Urte hartan bertan, Eneko Olasagastik zuzendu zuen Ertzainak telesaileko atalen batzuetan ere aritu zen zuzendari lanetan. 2000. urtean, Carlos Zabalak Etxaldeko erregea animaziozko proiektu berritzailea zuzendu zuen, animazioko irudiak eta benetako pertsonaiak uztartu zituena, Gregorio Muro animazio-arduradunarekin batera.
Tentazioa ekoiztetxearen sortzailetako bat da. Konpainia horrentzat, Ez da hain erraza lana zuzendu du Fernando Bernuésekin batera.

## Filmagintza
### Aktorea

* Kutsidazu bidea, Ixabel (2006)
* Torapia (2004)
* Martin (2003), telebistarako
* Ione, igo zerura, 1998
* Maité (1994)
* Behiak (1992)
* Santa Cruz, el cura guerrillero (1991)
* Ke arteko egunak (1990)
* El anónimo... ¡vaya papelón! (1990)
* Ander eta Yul (1988)
* Karlistadaren kronika 1872-1876 (1988)
* Rumbo norte (1987)
* A los cuatro vientos (1987)
* Ehun metro (1986)
* Petit casino (1986)
* The Hit (1984), Stephen Frearsek zuzenduta.
* La venganza (1983)
* Txirula miresgarria (1983)
* Axut (1976)

### Zuzendaria

* Bi eta bat (2012)
* Etxaldeko erregea (2002)
* Sí, quiero... (1999)
* Maité (1994)
* Bi eta bat (1991) Telebistarako

### Gidoigilea

* Kutsidazu bidea, Ixabel (2006)
* Torapia (2004)
* Sí, quiero... (1999)
* Maité (1994)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskadiko Filmategia. Zabala , Carlos. .
* ↑ Auñamendi Eusko Entziklopedia. Karlos Zabala Zabaleta. .

## Kanpo estekak

* Datuak: Q12255669
# Carlos Zayas

Carlos Zayas Mariategui (Palma Mallorcakoa, 1933ko abuztuaren 30a) kazetari, politikari eta ekologista espainiarra. Massiel bikotekidea izan zen.

## Biografia

Kazetaritza eta Zuzenbidea ikasi zuen. Frankismo garaian antifrankismoan aritu zen eta bi aldiz preso sartu zuten, 1958an eta 1963an. Klandestinitatean PSOEko militantea izan zen. Cuadernos para el Diálogo eta España Económica aldizkarietan idatzi zuen. Geroago Cambio 16 aldizkariaren eta El Mundo egunkariaren sortzaile bat izan zen. 1977an Partido Socialista Obrero Español (PSOE) alderdiaren zerrendetan hauteskudentara aurkeztu zen; Teruel barrutitik diputatu aukeratua izan zen.
Azken urtetan eskuinean kokatu zen, Unión Progreso y Democracia alderdiari lagunduz. Dena dela, egun ez dago inongo alderdi politikotan. Azken hogei urtetan, bestetik, ekologismoan militatu du, Mallorkako Amics de la Terra erakundean, Friends of the Earth International sarean, munduko garrantzitsuenetariko bat.
Massiel abeslariaren bikotekidea izan zen; elkarrekin seme bat dute, Aitor Carlos, 1977an Londresen jaioa.

## Erreferentziak

* ↑ https://www.fpabloiglesias.es/archivo-y-biblioteca/diccionario-biografico/biografias/15801_zayas-mariategui-carlos
* ↑ https://elpais.com/elpais/2018/12/07/gente/1544176693_745150.html

## Kanpo estekak

* (Gaztelaniaz):Espainiako Diputatuen Kongresuaren webguneko fitxa.
* (Gaztelaniaz):Carlos Zayarekin elkarrizketa Youtuben.
* Datuak: Q5752158
# Christiane Rochefort

Christiane Rochefort (Paris, Frantzia, 1917ko uztailaren 17a - 1998ko apirilaren 24a) frantsesezko eleberrigilea izan zen.

## Biografia

Psikologiako ikasketak egin zituen, eta marrazkigileentzako modelo gisa lan egiten zuen, ogibidea ateratzeko. Ondoren, kazetaritzan aritu zen, zinema-kritika egiten. Gerra ondoren, Cannesko prentsa-agregatua izan zen, eta hogei urtez aritu zen postu horretan.
Literaturari 1953an heldu zion, kontakizun-bilduma bat argitaratuz, hain zuzen: Le Démon des pinceaux (Pintzeletako deabrua). Hala ere, 1958an lortu zuen ospea, Repos du guerrier (Gerrariaren atsedena) lanarekin. Lan horretan emakume burges bat da protagonista, senarra utzi eta alkoholiko batekin harreman sexual biziak bizitzera joaten dena. Liburua, zenbait kritikariren arabera, pornografikoa zen, eta eskandalu handia sortu zuen; baina Roger Vadimek zinemara eraman zuenean, handitu egin zen haren ospea.
1961ean Les Petits Enfants du siècle (Mendeko haurtxoak) argitaratu zuen. Lan horretako protagonista neska gazte bat da, Parisko aldirietan bizi dena, eta bertan, bizitzako lehenengo esperientziak dituena. Rochefortek frantses gizartearen izpiritua erakusten zuten gaiak zituen gustuko: Les Stances à Sophie (1963, Sofiaren gelak), emakumeen zapalkuntzaz; La Porte du fond (1988, Atzeko atea), haurren kontrako indarkeriaz; Printemps au parking (1969, Udaberria parkingean), homosexualei buruzkoa. Era horretako gaiak landu zituen, bestalde, bere saiakera-lanetan ere; Les Enfants d´abord (1976, Haurrak lehenbizi) izan zen horien artean ospetsuena. 1997an Adieu Andromède (Agur Andromeda) eta Conversations sans paroles (Hitzik gabeko elkarrizketa) argitaratu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q435227
* Multimedia: Christiane Rochefort / Q435227
# Christiane Fellbaum

Christiane Dorothea Fellbaum (Brunswick, 1950) hizkuntzalaria da eta Princetongo Unibertsitateko Hizkuntzalaritzako Programako eta Informatika Saileko irakasle titularra da.

## Bizitza eta sariak

Alemanian jaion zen eta 1961ean Amerikako Estatu Batuetara joan zen Princetongo Unibertsitatan ikastera. Hizkuntzalaritzan doktore titulua 1980an lortu zuen.
2001ean Humboldt Fundazioko Wolfgang-Paul Prize saria jaso zuen.
2006an George Armitage Miller-ekin, European Lexical Resource Association erakundeko 2006 Antonio Zampolli saria jaso zuen.

## Lan garrantzitsuenak

George Armitage Miller-ekin eta bere taldearekin batera, WordNet-en sortzailetako bat da. Datu base lexikal hori hizkuntzalaritza konputazionalean eta hizkuntzaren prozesamenduan oso erabilia da. Datu-base euskarazko bertsioa EuskalWordNet da.

## Erreferentziak

* ↑ (Ingelesez) «Fellbaum receives $1.6 million award for linguistics research» Princeton University (Noiz kontsultatua: 2019-12-13).
* ↑ «Site under construction» www.lrec-conf.org (Noiz kontsultatua: 2019-12-13).
* Datuak: Q4558744
# Christiane Rimbaud

Christiane Rimbaud (Paris, 1944ko uztailaren 22a – ibidem, 2023ko azaroaren 22a) frantziar historialari eta idazlea izan zen.

## Bizitza

Parisko Victor-Duruy institutuan bigarren mailako ikasketak egin ondoren, Parisko Ikasketa Politikoetako Institutuan lizentziatu zen, eta 1967an graduondoko ikasketak egin zituen Parisko Unibertsitatean.
1981ean Antenne 2 telebista-katean emititutako Presse, pouvoir et société telebista-programaren egilea izan zen Philippe Princerekin batera.
Parisen hil zen 2023ko azaroaren 22an, 79 urte zituela.

## Lanak

* Le Procès de Riom (1973)
* Rédactions (1975)
* La Gazette d'un Parisien sous la Révolution (1976)
* 52 millions d'enfants au travail (1980)
* L'Affaire du Massilia (1984)
* Le Procès Mendès France (1986)
* Pinay (1990)
* Le Grand Pari, l'aventure du traité de Rome (1991)
* Bérégovoy (1994)
* Lettres à Béré (1995)
* Traversées du désert, de De Gaulle à nos jours: la disgrâce en politique (1998)
* Maurice Schumann, sa voix, son visage (2000)
* Danielle Hunebelle, grand reporter (2001)
* Pierre Sudreau, un homme libre (2004)
* Femmes d'espoir, leur combat pour les Droits de l'Homme (2008)
* Raymond Barre (2015)

## Erreferentziak

* 1 2 (Frantsesez) «Radioscopie du 21 avril 1980 : Christiane Rimbaud» Live2Times jatorrizkotik artxibatua (artxibatze data: 2013-06-29) (Noiz kontsultatua: 2023-11-27).
* ↑ (Frantsesez) «Mme Christiane Rimbaud» Le Figaro 2023-11-25 (Noiz kontsultatua: 2023-11-27).
* ↑ (Frantsesez) «Maurice Schumann» France Culture jatorrizkotik artxibatua (artxibatze data: 2015-06-23) (Noiz kontsultatua: 2023-11-27).

## Kanpo estekak

* Datuak: Q2965793
* Multimedia: Christiane Rimbaud / Q2965793
# Christiane Taubira

Christiane Taubira (Cayenne, Frantziar Guiana, 1952ko otsailaren 2a - ) Frantziako politikaria da.
Bere bizitza politikoa independentismoan hasi zuen, Walwari alderdi politiko guianarra sortuz. 1993tik 2002ra Guyanako lehen zirkunskripzioan diputatu izan zen. Bere eraginez esklabutza gizateriaren aurkako krimen izendatzeko legea abiatu zen.
Ezkerreko Alderdi Erradikalarekin aurkeztu zen 2002ko hauteskunde presidentzialetan, baina 13. geratu zen lehen itzulian, botoen %2,32a lortuz.
2012ko maiatzaren 16tik 2016ko urtarrilaren 27ra Frantziako Justizia Ministroa izan da, Jean-Marc Ayrault I eta Jean-Marc Ayrault II gobernuetan, eta ondoren Manuel Valls I eta Manuel Valls II gobernuetan. Ministro zelarik sexu berekoen arteko ezkontza erregulatzeko legea onartu zen. Euskal presoak Euskal Herrira hurbiltzearen alde agertu zen.
Ezkerreko alderdiek begi onez ikusi dute bere ekinbidea, baina oposizioak politika oso lasaia zuela salatu zuen.

## Erreferentziak

* ↑ Presoak hurbiltzearen alde agertu da Taubira. Berria.
* Datuak: Q268675
* Multimedia: Christiane Taubira / Q268675
# Christiane Hörbiger

Christiane Hörbiger (Viena, 1938ko urriaren 13a - ibidem, 2022ko azaroaren 30a) Austriako zinema eta telebistako aktorea izan zen.

## Biografia

Christiane Hörbiger Attila Hörbiger (1896-1987) eta Paula Wessely (1907-2000) aktore austriarren hiru alaba aktoretako bat da. Bere ahizpak Elisabeth Orth eta Maresa Hörbiger dira. Christian Tramitz aktore alemaniar-austriarraren izeba ere bada.
Alemaniako eta Austriako hainbat film eta telebista-saioetan egin zituen paperak. Esaterako, 1999tik 2004ra , Julia - Eine ungewöhnliche Frau ( Julia - aparteko emakumea) telebista-saio austriarreko paper homonimoa egin zuen.
1995ean, Berlingo 45. Nazioarteko Zinemaldiko epaimahaikide izan zen.
Home on the Range (2004) animaziozko filmaren alemaniar bertsioan Mrs. Caloway (esne-behia) pertsonaiaren ahots-aktorea izan zen.

## Hautatutako filmografia

* Donauwalzer (1984, telefilma), Judith Lichtenberg bezala.
* Das Erbe der Guldenburgs (1987-1990, telesaila, 41 atal), Christine von Guldenburg kondesa bezala.
* Schtonk! (1992), Freya von Hepp bezala.
* Back to square one ( 1994), Lore Kuballaren moduan.
* Alte Liebe - Neues Glück (1996, telefilma, Mariandl remake ), Marianne Mühlhuber bezala.
* Julia - Eine ungewöhnliche Frau (1999-2004, telesaila, 65 atal), Julia Laubach epaile bezala.
* Alpenglühen (2003, telefilma), Rosa Mayrhofer bezala.
* Der Besuch der alten Dame (2008, telefilma, The Visit-en oinarritua), Claire Zachanassian bezala.

## Sariak

Hörbigerrek sari ugari jaso zituen bere interpretazioagatik, besteak beste:
* 1985: Bavariako zinema sariak, emakumezko aktore onena.
* 1988: Goldenen Kamera.
* 1992: Romy, aktore ezagunena bezala.
* 1992: Bambi.
* 1994: Alemaniako Zinema Sariak .
* 1996: Romy, aktore ezagunena bezala.
* 1998: Zientzia eta Artearen Austriako Ohorezko Gurutzea, 1. mailakoa.
* 1999: Romy. aktore ezagunena bezala.
* 1999: Urrezko Ohorezko Domina Vienako Udalari egindako zerbitzuengatik.
* 2000: Romy. aktore ezagunena bezala.
* 2001eko Adolf Grimme saria Julia - eine außergewöhnliche Frau filmeko norbanakoaren lorpen bikainagatik .
* 2001: Goldenen Kamera.
* 2001: Romy, aktore ezagunenagatik.
* 2001: Retzen ohorezko herritartasuna.
* 2001: Alemaniako Errepublika Federaleko Meritu Gurutzea .
* 2002: Karl Valentinen ordena.
* 2003: Romy, aktore ezagunenagatik.
* 2004: Ganbera-aktorea (Kammerschauspielerin).
* 2005: Urrezko Luma azken 50 urteetan egindako lanagatik.
* 2008: Deutscher Vorlesepreis "Irakurketa tresnak" saria jaso zuen, audioliburuen bozeramaile gisa izandako merituengatik.
* 2009: Platinozko Romy.
* 2009: Bavariako Telebista Saria - Sari Berezia.
* 2009: Vienako hiriburuko urrezko domina.

## Erreferentziak

* ↑ Schauspiellegende Christiane Hörbiger gestorben. Kleine Zeitung 30 November 2022.
* ↑ Preisträger des Bayerischen Filmpreises. Government of Bavaria.
* ↑ Ficha en IMDB.
* ↑ Reply to a parliamentary question. .

## Kanpo estekak

* Christiane Hörbiger-en webgunea
* Datuak: Q548112
* Multimedia: Christiane Hörbiger / Q548112
# Christiane Nüsslein-Volhard

Christiane Nüsslein-Volhard (Magdeburg, Alemania, 1942ko urriaren 20a) alemaniar biokimikaria da.
Biologia, fisika eta biokimikako ikasketak egin zituen Frankfurten. Tubingengo Max Planck Institutuan lan egin zuen, eta 1985. urtetik aurrera bertako genetika ataleko zuzendaria izan zen. Drosophila melanogaster euli motarekin egindako ikerketengatik da, batez ere, ezaguna. Frutako euliaren arrautza enbrioi zatikatua nola bihurtzen den aztertu zuen. 1995ean Medikuntzako Nobel saria jaso zuen Eric Wieschaus eta Edward B. Lewisekin batera, enbrioiaren garapen goiztiarraren kontrol genetikoari buruz egindako lanarengatik.

## Argitalpen batzuk

* Von Genen und Embryonen. Reclam, 2004, ISBN 3-15-018262-X
* Das Werden des Lebens – Wie Gene die Entwicklung steuern. Beck, 2004, ISBN 3-406-51818-4
* Wann ist ein Mensch ein Mensch? C. F. Müller, 2003
* Gradienten als Organisatoren der Embryonalentwicklung. In: Spektrum der Wissenschaft.
* Mein Kochbuch, Insel, ISBN 978-3-458-06880-8
* Coming to life: how genes drive development, Kales Press, USA 2006, ISBN 978-0-9670076-7-0

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-07-15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q77174
* Multimedia: Christiane Nüsslein-Volhard / Q77174
# Cerradomys goytaca

Cerradomys goytaca Cerradomys generoko animalia da. Karraskarien barruko Cricetidae familian sailkatuta dago.

## Ikus, gainera

* Cerradomys
* Cricetidae
# Cerradomys vivoi

Cerradomys vivoi Cerradomys generoko animalia da. Karraskarien barruko Cricetidae familian sailkatuta dago.

## Ikus, gainera

* Cerradomys
* Cricetidae
# Cerralvo (udalerria)

Cerralvo Mexikoko udalerri bat da. Nuevo León estatuan kokatua dago. 2010ean 7.855 biztanle zituen 1.006,89 km²ko azaleran. Herriburua [[Ciudad Cerralvo (Cerralvo)|Ciudad Cerralvo]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3845791
* Multimedia: Cerralvo Municipality / Q3845791
# Cerralbo

Cerralbo Salamancako udalerria da, El Abadengo eskualdean dagoena.
2009ko urtarrilaren 1eko erroldaren arabera 223 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1633616
* Multimedia: Cerralbo / Q1633616
# Cerradomys akroai

Cerradomys akroai Cerradomys generoko animalia da. Karraskarien barruko Cricetidae familian sailkatuta dago.

## Ikus, gainera

* Cerradomys
* Cricetidae
# Cerradomys langguthi

Cerradomys langguthi Cerradomys generoko animalia da. Karraskarien barruko Cricetidae familian sailkatuta dago.

## Ikus, gainera

* Cerradomys
* Cricetidae
# Cerralbo museoa

Cerralbo Museoa Espainiako Madril hiriburuan dagoen museo bat da. Arkeologia eta Arte bilduma garrantzitsua du, bai eta Enrique de Aguilera y Gamboa, Cerralboko XVII. Dukeak bildutako zaharkin eta artelanen bilduma ere.

## Kokalekua

Izen berdineko jauregian dago, Ventura Rodríguez kalearen 17. zenbakian.

## Historia

Jauregia 1883-1893 artean eraiki zen. Aldiz, museoa 1942an inauguratu zen eta 1962an Kultura ondasuna izendatua. 1964an Fernando Chueca Goitia arkitektoak eraldatu zuen. 2006an zaharberritze lanak burutzeko itxi zen eta 2010eko abenduaren 14ean berreiz ireki zen.
2014an 81.000 bisita izan zituen.

## Iruditegia

* "Ama Birjina Sortzez Garbia", Francisco de Zurbaranen margolana.
* "Saulen Bihurtzea", Juan Antonio de Frías y Escalanteren margolana.
* Joan Jose Austriakoaren soina, Cerralbo Museoa.
* Dantza aretoa.

## Kanpo estekak

* Cerralbo museoaren webgunea (Gaztelaniaz)
* Datuak: Q976019
* Multimedia: Museo Cerralbo / Q976019